**Referat fra møte i LAMU ved Institutt for informatikk**  
**Tirsdag 20. juni kl 13.00, Styrerommet**

Til stedet med stemmerett:  
Fra arbeidstaker:  
Øystein Christiansen (ledende verneombud)  
Kristin Bråthen (representant teknisk-administrativt ansatte)  
Yngve Hafting (vara for Viktoria Stray)

Fra arbeidsgiver:  
Mari Helén Varøy (HMS-koordinator)  
Cecilie M. Sundet (Kontorsjef)  
Ellen Munthe-Kaas (Instituttleder)

Meldt fofall:  
Arbeidstakerrepresentant: Viktoria Stray (representant vitenskaplig ansatte)   
  
Studentrepresentant: ikke tilstede

Observatører tilstede:  
Verneombud vitenskapelig tilsatte: Yngve Lindtjørn  
Verneombud lab-ansatte: Yngve Hafting  
Beredskapskoordinator: Olav S. Kyrvestad  
Tilstede fra EA under møte med EA Gaustad: Jan Hovde

**Referat fra møte med EA Teknisk-Gaustad i forkant av LAMU møtet.:**

Det var ikke meldt inn egne saker til dette møte med EA. EA informerte om at dekke på utsiden av OJD inngang mot nord nå er på plass.

Ventiler i 7. etg er skrudd på på rom 7270.

Brukerne i 7. etg har også fått beskjed om orienteringene fra sist LAMU-møte. Det er ventet at det blir oppfølging av flueutfordringene i løpet av høsten.

**17/5 – V Referat fra møte 16. mars 2017**

* Saksdokument: Referatet.

**Vedtak: Godkjent.**

**17/6 O Oppfølging av kjemisk arbeidsmiljøundersøkelse**

Det skal gjennomføres BHT måling av loddrøyk fra loddeovn på Nano, samt måling av eksponering på person. Resultatet av disse målingene kommer i starten av august. Det skal også i august medio september utføres blodprøvetakninger av utvalgte ansatte hos nano, robin og på sonen som jobber med bly. Når alle målingene er gjennomført så vil det komme en rapport. Rapporten skal opp i LAMU.

Målingene av 3D-printer og laserkutter blir ikke fysisk gjennomført, men baserer seg på forskning og produktinformasjon.

**Vedtak: Det fattes ikke vedtak i orienteringssaker.**

**17/7 – O ARK undersøkelsen 2017 .**

Det skal høsten 2017 gjennomføres ARK (arbeidsmiljøundersøkelse) på MN. Spørreskjema skal sendes ut i september. Fokuset for IFI er i oppfølgingsgruppene i etterkant av undersøkelsen. IFI har valgt ut større grupper i denne runden, sist gang var det en utfordring at det var for få respondenter til at man kunne bruke undersøkelsen godt nok. Denne gangen tester man ut større grupper slik at man kan få resultater.

**Vedtak: Det fattes ikke vedtak i orienteringssaker.**

**17/3 – D - Innkjøp av ny laserkutter**

Det er ønske om å kjøpe ny laserkutter på rom 3102. Denne saken henger sammen med tre andre pågående prosesser. Bedriftshelsetjenesten holder på å utarbeide en kjemisk arbeidsmiljøundersøkelse hvor utslipp fra laserkutter blir sett på. Laserkutteren som er planlagt å kjøpe inn er større enn den som er i rommet i dag og det er uaktuelt å sette denne i drift uten at ventilasjonsforholdene i rommet er utbedret. Det er også kommet en rapport fra Hjellnes Consult som har sett på behovene for avtrekk i flere rom i OJD. LAMU kommer tilbake til denne rapporten i senere møter. Rommet har også status som kontor og dette må eventuelt endre om det skal komme avtrekk i rommet. LAMU skal følge opp saken videre, men det er ikke aktuelt å sette i drift dette laserkutteren. Kontorsjefen informerer Sonen om at status.

**Vedtak:** **Det fattes ikke vedtak i diskusjonssaker.**

**17/4 – O Avviksmeldinger**HMS-koordinator orienterte om innmeldte avviksmeldinger og HMS-avvik og oppfølgingen av disse. Alle sakene er fulgt opp. Siden sist møte i LAMU er det kommet inn 3 avviksmeldinger i CIM systemet.

**Eventuelt**

* Robin kjøper nå inn flere 3D printere. Verneombud for lab’ene på IFI ønsker at innkjøp av utstyr i lab’ene på IFI rutinemessig skal behandles i LAMU, ihht arbeidsmiljøloven §7-2-(2) d). Den ene av de 2 nye 3D printerne krever en spesialovn som må settes inn i avtrekksskap. Dette medfører at det blir brukt nye systemer enn hva som er blitt brukt ved IFI før.
* Det bør settes opp en plakat i sykkelburet om at det vil bli gjennomført rydding i sykkelburet ila august.
* Heisene på IFI tas opp med EA på neste LAMU-møte. Bla. Serviceplan for heis.
* HMS-koordinator gjennomgikk status for gjennomføring av HMS pliktig opplæring av verneombud og LAMU medlemmer. Alle må ha gjennomført modul 1-7. Neste runde med HMS opplæring er i november. <http://www.uio.no/for-ansatte/kompetanse/tema/hms/> HMS- koordinator sender ut en påminnelse om dette i løpet av september. Modul 5 skal settes opp felles da mange med lederansvar på IFI ikke har gjennomført denne modulen. Det satses på at den settes opp i september.

07.07.17

Mari Helén Varøy  
HMS-koordinator